“หุ้นเอเชีย” เปิดลบ หลังประชุม G20 เกิดขีปนาวุธโจมตี “โปแลนด์”
“ตลาดหุ้นเอเชีย” เปิดลบ ขณะที่บรรดาผู้นำโลกเข้าร่วมการประชุมสุดยอด G20 ประเทศอินโดนีเซีย เกิดเหตุขีปนาวุธโจมตีโปแลนด์ โดยขีปนาวุธผลิตจากรัสเซีย หลังประธานาธิบดีโวโลดีเมียร์ เซเลนสกี แห่งยูเครนกล่าวสุนทรพจน์ต่อผู้นำโลกที่การประชุม G20 ผ่านระบบทางไกล
“หุ้นเอเชีย” เปิดลบ หลังบรรดาผู้นำโลกเข้าร่วมการประชุมสุดยอด G20 อินโดนีเซีย เกิดเหตุขีปนาวุธโจมตีในโปแลนด์
16 พ.ย. 2565

ผู้สื่อข่าวรายงานว่า ตลาดหุ้นเอเชียเปิดตลาดลบในวันนี้ ขณะที่บรรดาผู้นำโลกเข้าร่วมการประชุมสุดยอด G20 ที่เกาะบาหลี ประเทศอินโดนีเซีย เป็นวันที่สอง ส่วนทางการโปแลนด์ระบุว่า เกิดเหตุขีปนาวุธโจมตีจนทำให้พลเรือนเสียชีวิต 2 ราย โดยขีปนาวุธดังกล่าวผลิตโดยรัสเซีย เรื่องนี้เกิดขึ้นเพียงไม่กี่ชั่วโมง หลังประธานาธิบดีโวโลดีเมียร์ เซเลนสกี แห่งยูเครนกล่าวสุนทรพจน์ต่อผู้นำโลกที่การประชุม G20 ผ่านระบบทางไกล
สำหรับดัชนี NIKKEI 225 ตลาดหุ้นญี่ปุ่นเปิดวันนี้ที่ 28,020.49 จุด เพิ่มขึ้น 30.32 จุด หรือ +0.11% ก่อนพลิกสู่แดนลบ 93.25 จุด หรือ -0.33% สู่ระดับ 27,896.92 ใน 15 นาทีต่อมา, ดัชนี HSI ตลาดหุ้นฮ่องกงเปิดวันนี้ที่ 18,169.21 จุด ลดลง 173.91 จุด หรือ -0.95% และดัชนี SSE Composite ตลาดหุ้นจีนเปิดวันนี้ที่ 3,133.65 จุด ลดลง 0.43 จุด  หรือ -0.01%
ด้านเทนเซนต์ ซึ่งเป็นบริษัทเทคโนโลยีรายใหญ่ของจีน มีกำหนดรายงานผลประกอบการไตรมาส 3/2565 ในวันนี้ และมีรายงานว่า เทนเซนต์เตรียมปลดพนักงานรอบใหม่
ขณะที่ธนาคารกลางอินโดนีเซียเริ่มต้นการประชุมนโยบาย 2 วัน ซึ่งนักเศรษฐศาสตร์คาดการณ์ว่า จะมีการปรับขึ้นดอกเบี้ย 0.50% สู่ระดับ 5.25%